પ્રેરણાત્મક સૂત્રો અને મસ્તકે આત્માના પ્રતિક સાથેની કેપ પહેરીને મુમુક્ષુઓની જયકાર કરતાં લુક એન લર્નના બાળકો, સંયમ સંયમનો નાદ ગુંજવતા લુક એન લર્નના દીદી, આજની યુવા પેઢીને મોબાઇલ, મુવી, પાર્ટી અને પીકનીકી દૂર રહીને મુમુક્ષુઓની જેમ ભક્તિ, ધ્યાનમાં રહીને આત્મમસ્તી માણવાનો સંદેશ આપતાં સુંદર અને આકર્ષક ફ્લોટ્સ, રજવાડી રમાં સવાર મુમુક્ષુ આત્માઓ, અષ્ટમંગલના સુંદર પ્રતિક સાથે માંગલ્ય પ્રસરાવતા બહેનો, પારંપારિક વેશભૂષામાં નૃત્ય કરતી રાસ મંડળી, મધુર સૂરો રેલાવતુ બેન્ડ, જે શાળામાં મુમુક્ષુ આરાધનાબેને પાયાના સંસ્કાર અને શિક્ષણ પ્રાપ્ત કર્યું તેવી રાજકોટની ધોળકિયા સ્કુલનું સંયમ ધર્મની પ્રેરણા આપતું અને મુમુક્ષુની જયકાર કરતાં સુંદર ફ્લોટ અને સાથે રાજકોટની અઢારે આલમ દ્વારા મુમુક્ષુઓના થયેલાં બહુમૂલ્ય સન્માન સાથે સમસ્ત રાજકોટ સ્થાનકવાસી જૈન સંઘોના શ્રેષ્ઠીવર્યો,અનેક અનેક ક્ષેત્રોથી પધારેલા ગુરૂભક્તો તેમજ હજારો ભાવિકોથી શોભતી આ શોભાયાત્રા જાણે ૨૬૦૦ વર્ષ પહેલાં પ્રભુ મહાવીરની દીક્ષાયાત્રાની સ્મૃતિ કરાવતી ગાજતી ગુંજતી ડુંગર દરબારનાં વિશાળ શામિયાણામાં આવીને વિરામ પામી હતી.